Source: http://www.csmoradea.ro/events/lnbm-etapa-19-3/
Timestamp: 2017-11-19 02:45:46+00:00

Document:
www.csmoradea.ro | LNBM, Etapa 19
LNBM, Etapa 19
CSM CSU Oradea a pierdut meciul cu BC SCM Timișoara, contând pentru etapa a 19-a în sezonul regulat al Ligii Naționale de baschet masculin – ediția 2016/17. Confruntarea de la Sala Constantin Jude s-a încheiat cu scorul de 85-84.
Partida a demarat cu Mirkovic, Mandache, Zeno, Nicoară și Denison. Roș-albaștrii s-au instalat la conducere în pofida faptului că finalizarea nu a strălucit. Apărarea colectivă a pus în dificultate oponentul, CSM-ul desprinzându-se la 17-9, pe fondul reușitelor de la distanță, semnate Pasalic. Timișoara a încheiat primul sfert cu cinci puncte fără replică, astfel încât scorul era de 17-14 în favoarea orădenilor la prima pauză.
În debutul celui de-al 2-al sfert s-a consemnat o accidentare a lui Martin Zeno în zona inghinală. El a fost înlocuit cu Bobe Nicolescu. Roș-albaștrii au continuat să se apere eficient, iar Pasalic și Nicoară au adus puncte pe tabela de marcaj. Denison și Țîbîrnă au fost sancționați cu câte trei greșeli personale în primele 16 minute de joc. Ambii au fost retrași pe bancă, Achim jucând cu Nicoară la poziția 5, respectiv cu Nicolescu și Pașca la poziția 4. Scorul la pauză a fost de 38-33 în favoarea CSM CSU Oradea.
Repriza secundă a demarat în formula de la primul angajament al partidei. Cele două formații au mers cap la cap pe tot parcursul secvenței. Denison a fost sancționat cu a 4-a greșeală personală. Ofensiva roș-albaștrilor nu a funcționat, producând doar 11 puncte pe tabela de marcaj. Gazdele au trecut în avantaj prin reușitele de trei puncte semnate Flowers în ultimul minut al sfertului 3. Scorul la intrarea în secvența decisivă a fost de 53-49.
Flowers înscrie de alte trei ori de pe semicerc pentru a menține echipa gazdă în avantaj. Ofensiva CSM-ului continuă să aibă mari dificultăți împotriva jocului agresiv prestart de bănățeni în faza defensivă. Pasalic transformă de pe semicerc însă orădenii nu pot lega acțiunile ofensive cu rezultat pe tabela de marcaj. Jeremic găsește ținta de la mare distanță, după care Pasalic este sancționat cu greșeală antisportivă. Nicolescu transformă din zero grade, după care Denison marchează de la semidistanță pentru a strange la patru puncte cu două minute înainte de final, Oradea jucând cu patru oameni mici. Mandache marchează din serviciul backdoor al lui Franklin, după care împarte două libere, iar Zeno egalează cu o aruncare de la semidistanță cu 28 secunde înainte de final. Gazdele pierd mingea, dictându-se posesie pentru Oradea conform regulii posesiei alternative. Jocul intră în prelungiri, scorul după 40 minute de joc fiind de 69-69.
CSM-ul începe repriza suplimentară cu Franklin, Pasalic, Mandache, Nicolescu și Denison. Gazdele marchează prin Flowers de la mare distanță. Nicolescu înscrie pe contraatac prin slam dunk. Denison înscrie din pick and roll-ul executat cu Franklin, dar Calotă menține Timișoara în avantaj de la linia de pedeapsă. Mirkovic egalează de pe semicerc, după mai multe acțiuni fără rezultat pe tabela de marcaj. Cele două echipe marchează câte două libere și suspansul se prelungește, CSM-ul ratând la ultima posesie din această repriză suplimentară. După 45 minute de joc scorul a fost de 78-78.
A 2-a repriză suplimentară a început cu Franklin, Pasalic, Mandache, Zeno și Denison. Gazdele marchează de la distanță cu același Flowers. Pasalic este descalificat pentru cinci greșeli personale, fiind schimbat cu Mirkovic. Acesta îl servește pe Denison pentru două puncte. Canadianul este précis pe jumătate la linia de pedeapsă. Komatina punctează de la linia de pedeapsă, după care Denison înscrie la capătul unui nou pick and roll. Meciul se încheie cu Victoria formației gazdă, Zeno irosind ultima aruncare din cea de-a 2-a repriză suplimentară.
În urma acestui rezultat, CSM CSU Oradea are 10-7 la general în LNBM. Următorul meci este la București, cu Dinamo, pe 4 februarie.
CSM CSU Oradea se deplasează la Timișoara, acolo unde susține jocul contând pentru etapa a 19-a din sezonul regulat al Ligii Naționale de baschet masculin – ediția 2016/17. BC SCM din localitate este oponentul.
Roș-albaștrii susțin primul joc după încheierea aventurii în Basketball Champions League, cu o săptămână înaintea începerii playoff-ului în FIBA Europe Cup. Formația pregătită de Cristian Achim a avut câteva zile de repaos, a participat la Fan Day de sâmbătă (28.01) și apoi a demarat preparativele pentru următorul joc, cel de la Timișoara.
Antrenorii Cristian Achim și Milan Mitrovic au mizat pe un nucleu de 14 jucători în perioada premergătoare acestui meci. Echipa efectuează deplasarea la Timișoara cu șase jucători străini, singurul absent fiind Sean Barnette. Americanul a început de luni (30.01) să lucreze individual, sub îndrumarea preparatorului fizic Marius Marinău. Astfel, decizia cu privire la numele jucătorului străin lăsat în afara lotului pentru jocul de la Timișoara va fi luată în ziua meciului.
Formația din Banat vine după succesul repurtat la Galați, scor 90-87. Timișoara a controlat jocul și situația pe tabela de marcaj, dar a jucat mare parte din meci fără Mladen Jeremic, accidentat. Este neclar dacă acesta va juca în partida cu CSM-ul. Alb-violeții au avut emoții pe finalul întâlnirii de la Galați, dar s-au menținut în avantaj, bifând un succes important în ecuația calificării în prima grupă valorică pentru partea a 2-a din sezonul regulat.
Acesta este al 3-lea joc consecutiv în deplasare pentru bihoreni. Ei vor mai disputa unul pe 4 februarie, la București, în compania lui Dinamo. Ulterior, roș-albaștrii vor susține două partide pe teren propriu, cu Usak Sportif și U-BT Cluj-Napoca.
Timișoara are o serie de șapte victorii consecutive pe teren propriu. Alb-violeții au câștigat cinci din ultimele șase partide disputate. Oradea are o serie activă de patru victorii consecutive. Roș-așbaștrii au câștigat ultimele două meciuri disputate în deplasare la nivelul Ligii Naționale.
Este primul duel dintre Cristian Achim și Tudor Costescu, doi dintre cei mai importanți antrenori români ai actualei generații, după mai bine de trei ani. Cel din urmă a revenit în activitate la echipa pe care a antrenat-o înainte de a prelua funcția de antrenor federal.
BC SCM Timișoara are 10-7 la general în LNBM, iar CSM CSU Oradea are 10-6.
În tur, la Oradea, CSM CSU s-a impus cu scorul de 84-82.
CSM CSU Oradea și BC SCM Timișoara se duelează direct în sferturile de finală ale Cupei României. Meciul se va desfășura miercuri (15.02), adică la distanță de două săptămâni de la meciul de la Timișoara, în ziua a 2-a a turneului final, găzduit la Sibiu.
Meciul se va desfășura miercuri (01.02), cu începere de la ora 17:00, la Sala Constantin Jude. Confruntarea este transmisă în direct la DigiSport 4.
LNBM, Etapa 18
LNBM, Etapa 20
CSM Digi Oradea s-a impus în al 2-lea meci la Cluj-Napoca
Cifrele CSM CSU Oradea după primele șase etape ale ediției 2017/18 în Liga Națională de baschet masculin
Victorie în primul meci al etapei a 4-a în Superliga Națională
Baschet (2,909)

References: CSM 
 CSM 
 CSM 

CSM 
 CSM 
 CSM 

CSM 

CSM 
 CSM